“Kyk, Schalk was ’n taai kalant. Ek het gewonder of my All Blacks-trui dalk ’n teiken op gehad het, want hy het net heeltyd vir my gekom,” het Carter gesê.
“Hy sou byvoorbeeld in ’n hengse stryd met ons pak voorspelers gewikkel wees, maar hy het net nooit moed opgegee nie. Hy was ’n fisieke speler met ongelooflike krag.”
Die losskakel het ’n treffende boodskap aan sy ondersteuners geskryf waarin hy sê dat sy rugbydroom as ’n vyfjarige in 1987 begin het toe Nieu-Seeland vir die eerste keer die Webb Ellis-trofee omhoog gehou het.
“Ek wou ’n All Black geword het. Ek wou my land verteenwoordig het. Selfs al was dit vir net een wedstryd,” het Carter geskryf.
“Ek het nog altyd geweet dat my loopbaan nie vir ewig sal duur nie. Die spel is egter groter as enige van sy spelers. Ons kan net hoop om dit in ’n beter toestand agter te laat as waarin ons dit gekry het.”